Κώστας Τσαρούχας

Ο **Κώστας Τσαρούχας** (γεν. 1947 Λεπτοκαρυά Πιερίας είναι Έλληνας δημοσιογράφος, συγγραφέας και εκδότης, γνωστός για την ενασχόληση του με την ερευνητική και αποκαλυπτική δημοσιογραφία.

## Βιογραφία
Έχει συγγράψει περισσότερα από 20 βιβλία, που περιλαμβάνουν δημοσιογραφικές έρευνες για διαχρονικά κοινωνικά θέματα, σκάνδαλα και αστυνομικές υποθέσεις.

### Σπουδές
Σπούδασε Νομικά στο Αριστοτέλειο Πανεπιστήμιο Θεσσαλονίκης και απέκτησε δεύτερο πτυχίο σε Δημόσιο Δίκαιο - Πολιτικές Επιστήμες στο ίδιο Πανεπιστήμιο. Ωστόσο δεν ασχολήθηκε ενεργά με τη δικηγορία, καθώς στράφηκε επαγγελματικά στη δημοσιογραφία.

### Δημοσιογραφία
Εργάστηκε για τις εφημερίδες *[[Ελευθεροτυπία (εφημερίδα)|Θεσσαλονικη Ελευθεροτυπία]]*, *[[Απογευματινή]]*, *Μεσημβρινή*, *Αλήθεια*, *[[Το Βήμα]]* και *[[Πρώτο Θέμα]]*, έχει παρουσιάσει την εκπομπή *Επάγγελμα Ρεπόρτερ* στους τηλεοπτικούς σταθμούς ΣΚΑΙ και Mega Channel, καθώς και την ραδιοφωνική εκπομπή *Αιρετικά*, στους ραδιοφωνικούς σταθμούς *ΣΚΑΙ 100,3* και *Real Fm*, ενώ έχει ιδρύσει τους εκδοτικούς οίκους *Εκδόσεις Αλήθεια*, *Εκδόσεις Χελάνδιον* και *Εκδόσεις ΔΙΟΝ*.

## Τηλεοπτικές και κινηματογραφικές μεταφορές
Πέντε από τα βιβλία του Κ.Τσαρούχα έχουν μεταφερθεί στην τηλεόραση και τον κινηματογράφο ως ταινίες και τηλεοπτικές σειρές:

### Κινηματογράφος
#### Συγγραφέας και σεναριογράφος
* *Παιχνίδια στις ράγες*, 1973. Μικρού μήκους. (Σκηνοθεσία: Σίμος Βαρσαμίδης)
* *Ξανθός Ιππότης*, 1977. Μικρού μήκους. (Σκηνοθεσία: Σίμος Βαρσαμίδης).
* *Ο ρεπόρτερ*, 1982. Με αφορμή την αποκάλυψη του Κ. Τσαρούχα για κυκλώματα που σχετίζονταν με νοθευμένα φάρμακα το 1976, η ταινία αφηγείται τις προσπάθειες ενός δημοσιογράφου και ενός ιδιωτικού ντετέκτιβ οι οποίοι ερευνούν τη δράση ενός παρόμοιου κυκλώματος. (Σκηνοθεσία: Ανδρέας Θωμόπουλος)
* *Αγόρια στην Πορνεία*, 1985. Δράμα, βασισμένο στην σχετική δημοσιογραφική έρευνα του Κώστα Τσαρουχά. Σε ένα ελληνικό χωριό, ένα 10χρονο αγόρι, υφίσταται σεξουαλική κακοποίηση από έναν τοπικό μεγαλοπαράγοντα. Η μητέρα του αγοριού καταγγέλλει το γεγονός στην αστυνομία αλλά πιέζεται να αποσύρει την καταγγελία καθώς ο δράστης και τα αδέλφια του διαθέτουν υψηλές γνωριμίες και διασυνδέσεις. (Σκηνοθεσία: Όμηρος Ευστρατιάδης).
* *Αθώος ή ένοχος*, 1989. Η ταινία βασίζεται στην υπόθεση Παγκρατίδη που συνελήφθη, δικάστηκε και καταδικάστηκε σε θάνατο, για τα εγκλήματα του δάσους του Σέιχ Σου κατά τη δεκαετία του 1960. Το σενάριο στηρίζεται σε νέα στοιχεία που προέκυψαν από τη δημοσιογραφική έρευνα του Κώστα Τσαρούχα τα οποία ενισχύουν την άποψη της αθωότητας του Αριστείδη Παγκρατίδη. (Σκηνοθεσία: Δημήτρης Αρβανίτης).

#### Ηθοποιός
* *Παρακαλώ γυναίκες μην κλαίτε*, 1992. Πλοκή: Δύο συντηρητές αγιογραφιών από την Αθήνα έρχονται σε ένα χωριό της Αρκαδίας προκειμένου να συντηρήσουν μια βυζαντινή εκκλησία, ενώ αργότερα αφήνουν το έργο της συντήρησης ημιτελές. (Σκηνοθεσία: Σταύρος Τσιώλης ).
 
### Τηλεόραση
* *Αθώος ή Ένοχος*, 1989, ΕΤ1. Σειρά βασισμένο στο συγγραφικό έργο του Κώστα Τσαρούχα. (Σκηνοθεσία: Δημήτρης Αρβανίτης).
* *Το 13ο Κιβώτιο*, 1992, ΑΝΤ1. Τηλεοπτική σειρά 14 επεισοδίων, που προβλήθηκε από τον τηλεοπτικό σταθμό ΑΝΤ1, βασισμένη στο βιβλίο του Κ.Τσαρούχα «Η διεθνής των ναρκωτικών». (Σκηνοθεσία: Τάσος Ψαράς).
* *Το Ασημένιο Δηνάριο*, 1994, ΑΝΤ1. Αστυνομική σειρά 14 επεισοδίων, που προβλήθηκε από τον τηλεοπτικό σταθμό ΑΝΤ1, βασισμένη στο ομώνυμο βιβλίο του Κ.Τσαρούχα. Η ιστορία της κλοπής πινάκων ανυπολόγιστης αξίας της συλλογής Εστερχάζι του Μουσείου Καλών Τεχνών της Βουδαπέστης το Νοέμβριο του 1983, η οποία αποκλήθηκε και η «κλοπή του αιώνα», μέσα από νέα στοιχεία του δημοσιογράφου. (Σκηνοθεσία: Δημήτρης Αρβανίτης)

## Συγγραφικό έργο

* ***Τα Σκάνδαλα''': Κατηγορώ ενός ρεπόρτερ'', εκδ. Ευκλείδης, Αθήνα, 1979, σσ. 280
* ***Η Μασονία στην Ελλάδα***, Α' έκδοση 1981, Ι' έκδοση εκδ. Ελληνικά Γράμματα, Αθήνα, 2000, σσ. 569, ISBN 960-344-714-5
* ***Αγόρια στην πορνεία***, Α' έκδοση 1981, ΙΒ' έκδοση 1995, εκδ. Δωδώνη, Αθήνα, σσ. 213, ISBN 960-248-715-1
* ***Νονοί στην Αστυνομία***, εκδ. Σείριος, Αθήνα, 1983, σσ. 158
* ***Αντιρρησίες συνείδησης***, Α' εκδ. 1984, Β' έκδοση εκδ. Ελληνικά Γράμματα 1984, Αθήνα, σσ. 285, ISBN 960-344-176-7
* ***Η διεθνής των ναρκωτικών***, Επιμ. Μαρία Αποστολοπούλου, Α' έκδοση εκδ. Δωδώνη 1988, Β' έκδοση 1989, εκδ. Ελληνικά Γράμματα, 1997, Αθήνα, σσ. 419, ISBN 960-344-355-7
* ***Υπόθεση Παγκρατίδη**: Ένοχος η Αθώος'', εκδ. Δωδώνη, Αθήνα, 1989, σσ. 503
* ***Βρώμικο Χρήμα***, εκδ. Bell, 1994
* ***Ασημένιο Δηνάριο***, Επανέκδοση 1994, εκδ. Χαρλένικ Ελλάς, Αθήνα, 1993, σσ. 271
* ***Κοινωνία Ελλάς*': Ποια τα ιδανικά του σημερινού Έλληνα*, Α' έκδοση 1991, Β' έκδοση 1992, έκδ. Δωδώνη, Αθήνα, ISBN 960-248-608-2
* ***Κόκκινη Σφραγίδα**: Ένα πολιτικό θρίλερ για το πως στήθηκε το 1989*, εκδ. Δωδώνη, Αθήνα, 1995, σσ. 346, ISBN 978-960-248-716-7
* ***Άλκηστις**: Το σκοτάδι και το φως στο ερωτικό ένστικτο*, εκδ. Ελληνικά Γράμματα, Αθήνα, 1995, σσ. 380, ISBN 960-344-151-1
* ***Λίγο πριν την αγχόνη***, Α' έκδοση, εκδ. Ελληνικά Γράμματα, Αθήνα, 1996, σσ. 276, ISBN 960-344-261-5
* ***AIDS: Όλη η αλήθεια***, εκδ. Αλήθεια, Α' έκδοση 1998, σσ. 227
* ***Αλκοόλ: Ένα σκληρό ναρκωτικό***, εκδ. Άγκυρα, Αθήνα, 1999, σσ. 300, ISBN 960-234-727-9
* ***Το βαπόρι απ’ την Περσία**: Η ιστορία του ανθρώπου που δημιούργησε το μύθο της μεγάλης υπόθεσης: Αποκαλύψεις σοκ για τα διεθνή κυκλώματα των λαθρεμπόρων ναρκωτικών*, εκδ. Άγκυρα, Αθήνα, 2000, σσ. 233, ISBN 960-234-715-5
* ***Το χρώμα του χρήματος**: Στην Αθήνα, τη Μόσχα, τα Σκόπια, τη Σόφια, τη Γενεύη*, εκδ. Άγκυρα, Αθήνα, 2003, σσ. 221, ISBN 960-234-995-6
* ***Ο δράκος που διέφυγε**: Υπόθεση Παγκρατίδη: Μια αστυνομική πλεκτάνη, μια δικαστική πλάνη, μια άδικη εκτέλεση*, εκδ. Ελληνικά Γράμματα, Α' έκδοση, Αθήνα, 2006, ISBN 960-442-282-0
* ***Κάπνισμα: Η Απόλαυση που σκοτώνει***, εκδ. Αλήθεια, Α' έκδοση, Αθήνα, 2007, σσ. 375, ISBN 978-960-89981-1-7
* ***Η δολοφονία του Συγγραφέα**: Ποιος, πώς και γιατί σκότωσε τον Κώστα Ταχτσή*, εκδ. Αλήθεια, Α' έκδοση, Αθήνα, 2008, σσ. 285, ISBN 978-960-89981-6-2
* ***Πληροφόρηση**: Ο άυλος χρυσός τού 21ου αιώνα'', εκδ. Αλήθεια, Αθήνα, 2010, σσ. 256, ISBN 978-960-89981-8-6

## Παραπομπές

## Εξωτερικοί σύνδεσμοι
* Κώστας Τσαρούχας στο IMDb

* 

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες
Κατηγορία:Έλληνες συγγραφείς του 21ου αιώνα